अक्सर इस तरह की टिप्पणियां की जाती हैं कि अपनी भौतिक प्रगति के बावजूद मानव जाति ने उसकी तुलना में नैतिक प्रगति नहीं की है। इस तरह की टिप्पणियों में मानव प्रकृति के बारे में आमतौर पर कुछ निराशावादी निष्कर्ष होते हैं। यह सच है कि मानव जाति की नैतिक अवस्था शर्मनाक स्तर पर पहुँच चुकी है। लेकिन यदि कोई सरकार के विकराल नैतिक उलट-पुलट (परोपकारी-सामूहिकवादी नैतिकता के द्वारा संभव बनाया गया) पर विचार करे, जिसके तहत मानव जाति ने अपने अधिकतर अतीत को गुजारा है, तो उसे यह आश्चर्य होगा कि कैसे मनुष्य ने अपनी सभ्यता को बचाये रखा और अपनी दिशा में कदम बढ़ाना जारी रखा।